### 16.    Beslutning om udpegning af bestyrelsesmedlem til Voksenspecialskolen CSU Kalundborg

**Åbent**

Sagsnr.: 326-2018-10215       J.nr.: 00.01.00           Dokumentnr.:
326-2020-296867

**Sagstype**

Beslutning.

**Resume og sagens baggrund**

Da ét af medlemmerne af bestyrelsen for Voksenspecialskolen
CSU Kalundborg ønsker at udtræde, er der behov for, at Kommunalbestyrelsen
udpeger et nyt medlem. Kommunalbestyrelsen udpegede senest medlemmer til
bestyrelsen i august 2018.

**Indstillinger**

Direktøren indstiller, at

1.    Ragnhild Bech
Kent Pedersen, Skolekonsulent i Fagcenter Børn, Læring og Uddannelse, udpeges til
bestyrelsen for Voksenspecialskolen CSU Kalundborg, i stedet for Bo Vestergaard
Ditte Danielsen.

2.    Kompetencen til
at udpege bestyrelsesmedlemmer til Voksenspecialskolen CSU Kalundborg
uddelegeres til Fagcenter for Børn, Læring og Uddannelse.

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Voksenspecialskolen CSU Kalundborg udbyder blandt andet den
særligt tilrettelagte ungdomsuddannelse for unge med særlige behov (STU). CSU
står for Center for Specialundervisning. Ifølge Lov om specialundervisning for
voksne skal kommunalbestyrelsen udpege 2 medlemmer til bestyrelsen (§ 6 c). Der
er ikke krav om, at de to medlemmer selv skal sidde i Kommunalbestyrelsen.

Bestyrelsens opgaver er at fastlægge budget inden for den
økonomiske ramme fastlagt af Kommunalbestyrelsen, afgive udtalelse ved
ansættelse/afskedigelse af afdelingsledere, lærere og andet personale, samt fastsætte
retningslinjer for skolens tilbud. Bestyrelsen skal ifølge loven bestå af:

* 2 medlemmer udpeget af Kommunalbestyrelsen.
* 2 medlemmer udpeget af de handicappedes organisationer.
* 2 medlemmer valgt af og blandt undervisningsinstitutionens
  lærere og øvrige medarbejdere. Heraf skal mindst én være lærer.
* 1 medlem valgt af og blandt undervisningsinstitutionens
  deltagere.

Kommunalbestyrelsen besluttede i august 2018, at de fremover
ikke ønskede at være repræsenteret i bestyrelsen. Kommunalbestyrelsen udpegede
derfor to medarbejdere fra administrationen, som arbejder med unge- og
uddannelsesområdet. Der blev peget på Malene Danielsen, som er Koordinator for
Ungdommens Uddannelsesvejledning, og Ron Henriksen, som var Konsulent i
Fagcenter Børn, Læring og Uddannelse. Da Ron Henriksen i mellemtiden er
blevet skoleleder på [adresse] og har meddelt, at han ikke længere kan afse
tid til opgaven, skal Kommunalbestyrelsen udpege en anden medarbejder fra
administrationen.

Administrationen anbefaler, at Edith Lind,
Skolekonsulent i Fagcenter Børn, Læring og Uddannelse, udpeges. Ragnhild Bech
Kent Pedersen arbejder bl.a. med børn og unge med særlige behov.

Kommunalbestyrelsen kan beslutte at uddelegere kompetencen
til at udpege medlemmer til bestyrelsen for Voksenspecialskolen CSU Kalundborg
til Børn- og Familieudvalget eller administrationen. Det foreslås, at
kompetencen uddelegeres til administrationen.

**Økonomiske konsekvenser**

Ingen.

**Børn- og Familieudvalgets møde
den 4. november 2020:**

Børn- og Familieudvalget anbefaler indstillingen, at
Edith Lind, Skolekonsulent i Fagcenter Børn, Læring og Uddannelse,
udpeges til bestyrelsen for Voksenspecialskolen CSU Kalundborg, i stedet for
Ron Henriksen.

Børn- og Familieudvalget anbefaler ikke indstillingspunkt 2.

**Økonomiudvalgets møde den 18.
november 2020:**

Børn og Familieudvalgets indstilling anbefales.